Hackerii s-au răzbunat pe polițiștii din Belarus. Au divulgat datele personale a peste 1.000 de agenți.
Hackerii au divulgat datele personale a peste 1.000 de polițiști din Belarus, scrie Reuters. Guvernul a transmis că vinovații vor fi prinși și pedepsiți. Hackerii sugerează că dacă arestările protestatarilor continuă, nu se vor opri nici ei.
Polițiștii care au încercat să oprească protestele stradale din Belarus, împotriva lui Alexandr Lukașenco s-au trezit cu datele personale divulgate. Conform Reuters, răzbunarea hackerilor a vizat circa o mie de polițiști.Mesajul transmis de canalul de știri din opoziție, pe aplicația Telegram: "Pe măsură ce arestările continuă, vom continua să publicăm la scară largă. Nimeni nu va rămâne anonim, nici măcar sub cagulă.“Datele lor au fost distribuite pe aplicația Telegram.Olga Chemodanova, purtătoare de cuvânt al Ministerului de Interne: "Forțele, mijloacele și tehnologiile care sunt la dispoziția organismelor interne fac posibilă identificarea și condamnarea majorității vinovaților de divulgarea datelor personale pe internet."Guvernul a transmis că îi va pedepsi pe cei responsabili. Forțele de securitate din Belarus au reținut mii de oameni în încercarea de a opri valul de proteste și greve din țară. Hackerii au încercat prin acțiunea lor să oprească arestările și anunță că nu se vor opri aici.